b'\n_START_ARTICLE_\nAnne Lilmoes\n_START_PARAGRAPH_\nAnne Lilmoes (f\xc3\xb8dt 27. februar 1945 i Aarhus) er en dansk forfatter og tidligere medarbejder i Danmarks Radio bosiddende i Nordsj\xc3\xa6lland.\n_START_SECTION_\nBiografi\n_START_PARAGRAPH_\nAnne Lilmoes voksede op i Voldum, en lille landsby mellem Aarhus og Randers._NEWLINE_I 1961 tog hun realeksamen fra Randers Statsskole, og mellem 1962-67 gennemf\xc3\xb8rtes l\xc3\xa6reruddannelsen fra Th. Langs Seminarium i Silkeborg._NEWLINE_I 1967-72 var hun ansat som l\xc3\xa6rer ved Kongsholmskolen i Albertslund men skiftede branche i 1973, hvor hun blev ansat som programmedarbejder hos B&U i Danmarks Radio som filmbearbejder (versionist). Dvs. at hun lavede dansk bearbejdelse af manuskripter til udenlandske film \xe2\x80\x93 og instruktion af danske skuespillere ved indtalingen. Hun har blandt andet versioneret Emil fra L\xc3\xb8nneberg med Thomas Winding som speaker. Ogs\xc3\xa5 Otto Brandenburg var hyppig speaker p\xc3\xa5 Lilmoes\' versioneringer af b\xc3\xb8rnefilm og serier._NEWLINE_Mellem 1974-76 fungerede Lilmoes desuden som programmedarbejder ved b\xc3\xb8rneradio og ved ungdomsprogrammet P4._NEWLINE_Fra 1986 skiftede Anne Lilmoes jobtitel, og blev s\xc3\xa5ledes ansat som filmkonsulent i B&U. Hendes job var her at indk\xc3\xb8be b\xc3\xb8rnefilm og serier til DRs programflade._NEWLINE_Fra 1976 til 1986 skrev hun en slags dagbog, en "v\xc3\xa6kstkultur", som endte med at blive p\xc3\xa5 15.000 sider. Hun debuterede i 1988 med b\xc3\xb8rnebogen "Rejsen til de h\xc3\xa6se skyggers land"._NEWLINE_I 1988 debuterede Limoes \xe2\x80\x93 sidel\xc3\xb8bende med sit job i DR \xe2\x80\x93 som forfatter med romanen "Rejsen til de h\xc3\xa6se skyggers land". En fantasy fort\xc3\xa6lling om Lotte, som vil redde sin lillebror. Hendes n\xc3\xa6ste v\xc3\xa6rk, "Du, min Jonathan" udkom i 1990 og er en fantasy fort\xc3\xa6lling om den f\xc3\xb8rste k\xc3\xa6rlighed._NEWLINE_Op igennem 90\'erne blev forfatterskabet udvidet med udgivelserne af bl.a. Yaxhiri serien._NEWLINE_I 1998 udgav Limoes bogen "Den v\xc3\xa6rste hemmelighed" (for b\xc3\xb8rn) og I 2000 "Vores \xc3\xa5r" (for voksne) som begge omhandler emnet alkoholisme._NEWLINE_I 2001 valgte Lilmoes at forlade Danmarks Radio, for at arbejde fuld tid med sit forfatterskab. Samme \xc3\xa5r udkom bogen "Anna og Engel", der handler om Anna, som er syg, og om Engel, der hj\xc3\xa6lper hende._NEWLINE_I 2006 kom f\xc3\xb8rste udgivelse i Lilmoes n\xc3\xa6ste serie. SiriQ b\xc3\xb8gerne._NEWLINE_Anne Lilmoes skriver prim\xc3\xa6rt indenfor genren fantasy, oftest henvendt til unge og b\xc3\xb8rn, men har ogs\xc3\xa5 skrevet enkelte voksen b\xc3\xb8ger._NEWLINE_Lilmoes valgte i 2010 at etablere sit eget forlag, Forlaget Networker. Her udkom selvbiografien "Lille Tumpe". Bogen handler om mobning i en tid f\xc3\xb8r, der var noget, der hed mobning. I bogen skildrer hun sin tid p\xc3\xa5 Randers Statsskole. I 2014 udkom "Engel og Josias"._NEWLINE_Lilmoes er inspireret af Astrid Lindgren, H.C. Andersen, Paul Auster, Saint-Exup\xc3\xa9ry og Carlos Castaneda\n_START_SECTION_\nYaxhiri serien\n_START_PARAGRAPH_\nYaxhiri serien best\xc3\xa5r af 7 romaner. En fort\xc3\xa6lling om en heltindes liv fra f\xc3\xb8dsel til d\xc3\xb8d. Et sp\xc3\xa6dbarn kommer drivende p\xc3\xa5 floden til landet Hara. En pige, som senere v\xc3\xa6lger at bruge sit liv p\xc3\xa5 at rejse ud i verden for at finde ud af, hvor hun kom fra, og hvem hun egentlig er.\n_START_SECTION_\nSiriQ b\xc3\xb8gerne\n_START_PARAGRAPH_\nSiri Q b\xc3\xb8gerne er en serie p\xc3\xa5 7 letl\xc3\xa6ste fantasy b\xc3\xb8ger. Siri Q og Wili drager ud i den farlige verden, hvor maskinerne efter den store krig har taget magten. De leder efter Siris mor og far. Og deres s\xc3\xb8gen f\xc3\xb8rer dem til det kontrolcenter, hvorfra maskiner og monstre bliver styret.'